Kaapstad-vliegramp dalk te wyte aan gure weer; name bekendDie ongelukstoneel. Foto: Wes-Kaapse departement van gesondheid Mark van der Heever, woordvoerder van die Wes-Kaapse departement van gesondheid, het gesê die vliegtuig het in die Plattekloof-area neergestort. “Die vliegtuig het van Namibië af gekom en het 06:50 van die radar verdwyn en ŉ oproep is 07:50 na die beheersentrum gemaak.” Van der Heever het gesê twee vlieëniers, ŉ paramedikus, ŉ pasiënt en ŉ passasier het in die ongeluk omgekom. “’n Ondersoek word gedoen maar ons dink gure weer en swak sigbaarheid het die ongeluk veroorsaak,” het hy gesê. Radio Kosmos in Namibië het intussen die oorledenes geïdentifiseer as Steven Naude (53), Amore Espag (23), Alfred John Ward (24), die pasiënt Gabriel le Roux (80) en sy dogter Charmaine Koortzen wat haar pa vergesel het op die vlug. Klik hier vir vorige berigte oor die ongeluk.